CELEX: 62022CN0096
Language: ro
Date: 2022-02-11 00:00:00
Title: Cauza C-96/22: Cerere de decizie preliminară introdusă de Supremo Tribunal Administrativo (Portugalia) la 11 februarie 2022 – Companhia de Distribuição Integral Logista Portugal, S.A./Autoridade Tributária e Aduaneira

16.5.2022   
            
            
               RO
            
            
               Jurnalul Oficial al Uniunii Europene
            
            
               C 198/24
            
         
      Cerere de decizie preliminară introdusă de Supremo Tribunal Administrativo (Portugalia) la 11 februarie 2022 – Companhia de Distribuição Integral Logista Portugal, S.A./Autoridade Tributária e Aduaneira
      (Cauza C-96/22)
      (2022/C 198/35)
      Limba de procedură: portugheza
      
         Instanța de trimitere
      
      Supremo Tribunal Administrativo
      
         Părțile din procedura principală
      
      
         Reclamantă: Companhia de Distribuição Integral Logista Portugal, S.A.
      
         Pârâtă: Autoridade Tributária e Aduaneira
      
         Întrebările preliminare
      
      
                  1)
               
               
                  Limitele cantitative impuse cu privire la eliberarea pentru consum, prevăzute la articolul 106 din Código dos Impostos Especiais do Consumo (Codul privind accizele, denumit în continuare „CIEC”, reprezintă restricții cantitative la import sau măsuri cu efect echivalent în sensul articolului 34 TFUE, având în vedere că determină comercianții să introducă pe piață, în ultimele patru luni ale fiecărui an, cantități de țigarete care nu depășesc cantitatea medie lunară de țigarete eliberate pentru consum în cursul celor douăsprezece luni imediat anterioare?
               
            
                  2)
               
               
                  Este contrară normelor privind exigibilitatea accizelor, introduse prin articolele 7 și 9 din Directiva 2008/118/CE a Consiliului (1), impozitarea, la cota în vigoare la data depunerii declarației de impunere, a cantităților de țigarete care depășesc limita cantitativă privind eliberarea pentru consum prevăzută la articolul 106 alineatul 2 din CIEC, în conformitate cu alineatul 7 al aceluiași articol?
               
            
         (1)  Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO 2009, L 9, p. 12).